ด่วน วัยรุ่น 3 สาว ชวนกันมากระโดดสะพานพระราม 8 ตาย 1 ช่วยได้ 1 จมหาย 1
3 สาววัยรุ่นชวนกันมากระโดดแม่น้ำเจ้าพระยา โดยกระโดดลงจากสะพานพระราม 8 ฝั่งธนบุรี ช่วยได้ทัน 1 คน อีกคนนำขึ้นมาได้แต่เสียชีวิตแล้ว ส่วนอีก 1 คน จมหายไป ยังไม่ทราบสาเหตุ เบื้องต้นยืนยันไม่เกี่ยวกับโรคระบาดวันที่ 4 เม.ย. ผู้สื่อข่าวรายงานว่า ทางเจ้าหน้าที่ตำรวจ สน.บวรมงคล รับแจ้งเหตุมีประชาชนกระโดดสะพาน บริเวณกลางสะพานพระราม 8 ฝั่งธนบุรี แขวงบางยี่ขัน เขตบางพลัด กรุงเทพฯจากการตรวจสอบเบื้องต้นพบเป็นเพศหญิง 3 ราย ทางเจ้าหน้าที่ได้ทำการช่วยเหลือขึ้นมาได้แล้ว 1 ราย เสียชีวิต 1 และสูญหายอีก 1 รายทั้งนี้ จากการสอบถาม นางสาว กิ๊บ (นามสมมติ) หนึ่งในสาม ที่กระโดดน้ำ ยืนยันว่าตนเองกับเพื่อนอีก 2 คน ได้ชักชวนกันมากระโดดสะพาน เพราะมีปัญหาทางครอบครัว เบื้องต้นขณะเจ้าหน้าที่มูลนิธิสอบถาม ประมาณ 10 นาที น้องกิ๊บ ไม่มีอาการไอ และแจ้งว่าไม่เคยมีอาการเข้าข่ายในกลุ่มเสี่ยง โควิด-19 แต่อย่างใดด้านแม่ของ น.ส.กิ๊บบอกว่า ลูกสาวเคยไปพบจิตแพทย์ ตอนนี้เรียนหนังสือ และพักอยู่กับเพื่อนๆ โดยเช่าหออยู่ย่านดินแดง ส่วนสาเหตุที่แท้จริงเจ้าหน้าที่กำลังสอบสวน พร้อมระดมออกค้นหาหญิงสาวอีก 1 คน ที่ยังหาไม่เจอ คาดว่าน่าจะจมน้ำเสียชีวิตแล้ว
3 สาววัยรุ่น ชวนกันมากระโดดแม่น้ำเจ้าพระยา โดยกระโดดลงจากสะพานพระราม 8 ฝั่งธนบุรี ช่วยได้ทัน 1 คน อีกคนนำขึ้นมาได้แต่เสียชีวิตแล้ว ส่วนอีก 1 คน จมหายไป ยังไม่ทราบสาเหตุ 
กระโดดน้ำตาย,3สาวกระโดดน้ำตาย,กระโดดสะพานพระราม 8,กระโดดแม่น้ำ3คน,โดดน้ำตาย3คน,ข่าวทั่วไป